fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Alkoholipolitiikalla voi vähentää eriarvoa - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Alkoholi, tupakka ja riippuvuudet, Hyvinvoinnin ja terveyden edistämisen johtaminen, Hyvinvointi- ja terveyserot, Lapset, nuoret ja perheet, Sote-uudistus, Sukupuolten tasa-arvo
Marraskuussa lausunnoille lähetetyn alkoholilakiuudistuksen perusteluissa todetaan, että alkoholin haitat kohdistuvat eri väestöryhmiin eri tavoin, ja että haittojen vähentäminen edistäisi terveyden tasa-arvoa. Jo samoissa perusteluissa ennakoidaan kumminkin, että lakimuutos pikemminkin lisää eriarvoisuutta.
Hallitus ei tunnu pitävän kiinni omasta ohjelmastaan, jossa terveyserojen kaventaminen on yksi strateginen tavoite. Keinoina piti olla terveyden edistäminen, varhaisen tuen vahvistaminen hallinnonalojen yhteistyöllä ja ennaltaehkäisyn painottaminen sosiaali- ja terveydenhuollossa. Alkoholilain muutokset eivät edistä terveellisiä elämäntapoja. Ehkäisyn ja varhaisen tuen tarvetta sosiaali- ja terveydenhuollossa ne lisäävät vähentämättä kuitenkaan hoitopalvelujen kysyntää.
Miten alkoholilakia tulisi uudistaa, jotta terveyden tasa-arvo oikeasti lisääntyisi? Maailman terveysjärjestön WHO:n opas suosittaa neliportaista mallia.
1. porras: ei lisää eriarvoa
WHO:n mallin ensimmäinen porras varmistaa, että alkoholipolitiikka ei ainakaan lisää eriarvoisuutta väestöryhmien välillä.
Vaikka alkoholia käyttävät ja sen haitoista kärsivät kaikki väestöryhmät, aiheuttaa sama alkoholimäärä huonossa sosiaalisessa asemassa oleville enemmän haittoja kuin hyväosaisille.
Epäterveelliset elämäntavat kasautuvat sosiaalisen hierarkian alapäässä, jossa yleinen terveydentila on huonompi ja kynnys terveyttä edistäviin ja ylläpitäviin palveluihin on korkeampi. Haittojen ja eriarvoisuuden vähentäminen edellyttää sekä kaikkiin väestöryhmiin vaikuttavaa alkoholipolitiikkaa että eri ryhmien tarpeisiin vastaavia kohdennettuja toimia.
Suomessa miesten elinajanodote tulohaitarin alapäässä on 11 vuotta lyhyempi kuin yläpäässä. Naisilla ero on neljä vuotta. Ilman alkoholia ja tupakkaa ero olisi miehillä puolet pienempi ja naisilla kolmanneksen pienempi.
Jos lakiuudistus toteutuu ehdotetussa muodossa, alkoholin kulutuksen laskeva trendi kääntyy todennäköisesti taas nousuun ja haitat lisääntyvät. Alkoholin saatavuuden lisääminen ylläpitää tai jopa lisää eriarvoisuutta.
Alkoholijuomien saatavuutta ei siis pidä lisätä eikä helpottaa. Jos terveyden eriarvoisuutta halutaan vähentää, tulisi helpoimmin saatavissa olevien juomien alkoholipitoisuutta pienentää – ei suinkaan lisätä – ja alkoholiveroa nostaa.
Korkea hinta rajoittaa eniten juuri pienituloisten ja paljon juovien kulutusta.
2. porras: vähennetään eniten kärsivien haittoja
Miehet juovat kaikkialla enemmän kuin naiset. Miehet kärsivät myös suurimmat haitat ja aiheuttavat eniten haittoja muille. Vaikka naisten alkoholinkulutus on moninkertaistunut, juovat miehet kaksi kolmannesta Suomessa kulutetusta alkoholista. Riskikuluttajia on miehistä joka neljäs, naisista joka kymmenes. Vuosituhannen alussa 25-vuotiaan miehen elinajanodote oli seitsemän vuotta lyhyempi kuin samanikäisen naisen. Alkoholi vei miehen elämästä reilut puolitoista vuotta ja yhdessä tupakan kanssa kolme vuotta.
Runsas alkoholinkäyttö ja humalajuominen lisäävät lähisuhdeväkivaltaa.
Runsaan juomisen lisääntyminen ei edistä miesten hyvinvointia ja eikä vähennä naisiin kohdistuvaa väkivaltaa.
Miesten terveyttä edistävät samat keinot, jotka hyödyttäisivät myös heikossa sosioekonomisessa asemassa olevia: alkoholijuomien saatavuuden rajoittaminen ja hinnan nostaminen. Humalajuomista vähentäisi myynti- ja anniskeluaikojen rajoittaminen.
3. porras: kohdennettuja toimia
Koulutuksesta pudonneet ja työttömät nuoret ovat usein riskijuojia. Neuvonta miehille ja pojille, riskijuomista vähentävät mini-interventiot ja terveellisiä elämäntapoja tukeminen sopii hyvin ammatillisin oppilaitoksiin, nuorten työpajoihin ja työttömien terveydenhuoltoon sekä asevelvollisuus- ja siviilipalvelukseen.
Kun miehet ja naiset kärsivät alkoholin haitoista eri tavoin, tulee se ottaa huomioon alkoholia koskevassa tiedotuksessa ja neuvonnassa. Naisille tulisi kertoa rintasyövän riskistä ja miehille esimerkiksi ruoansulatuskanavan ja paksunsuolen syövästä, mieshormonin kadosta ja masennuksesta.
4. porras: yleinen yhteiskuntapolitiikka
WHO:n mallin neljännellä portaalla vähennetään eriarvoisuutta koulutus-, työllisyys- ja asuntopolitiikalla. Korkeasti koulutetut ovat usein tietoisia terveyteen vaikuttavista tekijöistä. Tulotaso ja työllisyys vaikuttavat mahdollisuuteen ylläpitää terveyttä edistäviä elämäntapoja.
Asuntopolitiikalla voidaan luoda terveyttä edistäviä ympäristöjä ja ehkäistä syrjäytymistä. Yhteiskuntapolitiikka suojaa etenkin heikommassa asemassa olevia alkoholin riskeiltä.
Universaalit terveyspalvelut ovat tehokas keino vähentää eriarvoa. Sote-uudistuksessa tulisi varmistaa, että peruspalveluissa tunnistetaan alkoholin riskikäyttö ja mini-intervention tarve sekä alkoholiongelmien hoitotarve.
Moni suurkuluttaja tarvitsee pitkäjänteistä päihdehoitoa sekä sosiaalisten ja taloudellisten ongelmien selvittelyä. Heitä ei auta hoitojakso katkolla tai teho-osastolla.
Mitä heikommin yleinen alkoholipolitiikka tukee terveyttä edistäviä valintoja ja vastuunottoa, sitä enemmän tarvitaan varhaista apua ja päihdekuntoutusta sote-palveluissa.
Alcohol and inequities. Guidance for addressing inequities in alcohol-related harm. WHO 2014.
Pekka Martikainen, ym, Income differences in life expectancy. The changing contribution of harmful alcohol consumption and smoking. Epidemiology, 2014, 25 (2): 182-190.
Thomas Karlsson, ym. Alkoholi Suomessa. Kulutus, haitat ja politiikkatoimet. THL Raportti 13/2013.
Koko perhe kierteessä. Lähisuhdeväkivalta ja alkoholi. STM selvityksiä 2007:27.
Alkoholin terveydelle aiheuttamien riskien vähentäminen. THL Tiedä ja toimi 2015.
Marjatta Montonen vieraileva tutkija Päihteet ja riippuvuudet, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.